Mediaas-saken: Nytt nederlag for NRK
Ifølge arbeidsmiljøloven kan en arbeidsgiver si opp en ansatt uten skjellig grunn når vedkommende fyller 70 år. Bedrifter kan ha en lavere aldersgrense dersom grensen er saklig begrunnet og ikke uforholdsmessig inngripende. I NRK er aldersgrensen 67 år for medarbeidere som er ansatt etter 1992. Den ansatte kan imidlertid fortsette dersom begge parter ønsker det. Pensjonsreformen fra 2011 gjør det mulig å tjene pensjonspoeng frem til fylte 75 år. Kilder: Lovdata, SSB, Norsk Seniorpolitisk Barometer 2013 De støtter dermed Likestillings - og diskrimineringsombudets avgjørelse fra februar i år. I likhet med ombudet mener nemnda at NRK har handlet i strid med forbudet mot aldersdiskriminering ved ikke å la Mediaas fortsette i jobben. Nemnda mener NRKs interne aldersgrense på 67 år ikke praktiseres konsekvent nok, og at det heller ikke er påvist at aldersgrensen er godt nok kommunisert til de ansatte. «Nemnda har etter dette kommet til at NRKs forskjellesbehandling, sammenlignet med lovens aldersgrense på 70 år, for så vidt er nødvendig for å oppnå et saklig formål. Slik aldersgrensen har vært praktisert fremstår den likevel som et uforholdsmessig (uhensiktsmessig) middel til å oppfulle formålet», heter det i vedtaket, som VG har fått tilgang til.- Mediaas håper at NRK nå vil respektere avgjørelsen og ønske han velkommen tilbake snarest mulig, slik at han, sammen med sine dyktige kollegaer, kan fortsette å gjøre en god og meningsfull jobb for NRK, sier Mediaas' advokat Erik Raad Herlofsen i advokatfirmaet Ræder til VG. NRK sier det er for tidlig å si hva slags utfall avgjørelsen vil få. - Vi mottok vedtaket i dag, og kommer nå til å bruke nødvendig tid sammen med eksperter og rådgivere på å komme fram til hvordan vi vil behandle nemndas avgjørelse, sier kommunikasjonsdirektør Tommy Hansen i NRK.Det var i januar i år at VG først omtalte NRK-profilens kamp for å få fortsette i stillingen som økonomikommentator frem til han fyller 70 år. Totalt har Mediaas jobbet i statskanalen i omtrent 28 år. - Jeg synes det er absurd at de av oss som har arbeidsglede og mestrer jobben, ikke får lov til å jobbe til vi er 70. Da er det noe som ikke stemmer, sa Mediaas. Omtrent en måned senere fikk han medhold i Likestillings - og diskrimineringsombudet, men NRK anket saken videre til Likestillings - og diskrimineringsnemnda. I klagen viste NRK blant annet til at aldersgrensen er basert på en avtale mellom NRK og de fire fagforeningene, og at den oppfyller vilkårene som gjerne stilles for bedriftsinterne aldersgrenser under 70 år.NRK-profilens sak ble behandlet i Likestillings- og diskrimineringsnemnda 11. juni. Den profilerte advokaten Geir Lippestad leder nemnda, som er oppnevnt av regjeringen. På sine egne nettsider skriver de at de skal være et reelt alternativ til domstolsbehandling i diskrimineringssaker. Samtidig som Mediaas har hatt en klage i Likestillings - og diskrimineringsnemnda, har Borgarting lagmannsrett behandlet kravet hans om å få fortsette i i NRK frem til det foreligger en rettskraftig avgjørelse i saken. Lagmannsretten mente NRKs interne aldersgrense kunne anvendes i Mediaas-saken og sa seg derfor ikke enig i kravet. I uttalelsen sin skriver nemnda at lagmannsrettens kjennelse ikke er til hinder for at nemnda gjør en selvstendig behandling av saken.
Likestillings- og diskrimineringsnemnda mener NRK aldersdiskriminerte da de nektet Steinar Mediaas å fortsette i statskanalen etter fylte 67 år.